Predkladacia správa

Informácia o plnení bodov B.3. a B.4. uznesenia vlády SR č. 983 zo 14. októbra 2003 sa predkladá na základe bodu  B.5. uznesenia vlády SR č. 983 zo 14. októbra 2003, na základe ktorého má byť vláda priebežne informovaná o stave plnenia predbežnej notifikácie ministerstvami a ostatnými ústrednými orgánmi štátnej správy SR.
Cieľom informácie je popísať stav plnenia predbežnej notifikácie zo strany ústredných orgánov štátnej správy v zmysle uvedeného uznesenia vlády z dôvodu blížiaceho sa termínu splnenia uvedenej úlohy Slovenskou republikou voči Európskej komisii, aby bolo možné formálne zabezpečiť konečnú a  oficiálnu verifikáciu transpozície týchto smerníc Európskej Komisii v mene Slovenskej republiky, čoho súčasťou je aj predbežná notifikácia. 
Systém predbežnej notifikácie všeobecne záväzných právnych predpisov preberajúcich smernice pre účely povinného oznamovania Komisii Európskych spoločenstiev zahŕňa 1714 platných smerníc ES a jeho cieľom je oznamovanie a predkladanie textov národnej legislatívy transponujúcej smernice, čo je nevyhnutnou požiadavkou pre riadne splnenie povinností vyplývajúcich pre Slovenskú republiku ako budúci členský štát EÚ zo znenia predmetných smerníc. 
Predložený materiál nemá finančné, ekonomické, environmentálne vplyvy ani vplyvy na zamestnanosť.